**A magyarság története a kezdetektől 1301-ig**

**Hogyan használd ezt a feladatlapot?**

* A feladatlapot [elektronikusformában](https://docs.google.com/document/d/1iRqj7gcBvWEob-mkLZjdbJYCheH2lmKah9BKRnF46dE/copy) és nyomtatva is használhatod.
* Ha nyomtatva kapod meg, a QR kódok segítségével érheted el a telefonon is megvalósítható digitális tevékenységeket.
* Ha egy tablet vagy laptop segítségével nyitod meg a feladatlapot, szükséged lesz egy **Google** fiókra.
* Amennyiben még nem használtad a Google Dokumentumokat (Docs), itt találsz egy [kihívást](https://drive.google.com/open?id=1I18dB1I1UEZprZaczq5eqlCh1XGPeXdT1i0mzcXnz9k), amelynek a megoldása során megismered majd a felületet.
* Ha új még számodra a Google Diák (Slides), nézd meg ezt a [videót](https://youtu.be/fPQ_2jPe4Cw) a használatáról.
* A Google Drawings használatáról itt van egy [útmutató](https://drive.google.com/file/d/1-CIbUvnLte03XBHfiiM0lJQr0TwPkovQ/view?usp=sharing).
* Képernyőfelvevő alkalmazásból számos érhető el, [itt egy tutorial](https://youtu.be/P7xliqCmdVg) az egyikhez.

[**1. Magyar őstörténet**](#_s68mv1aqvqn1) **2**

[**2. Honfoglalás, kalandozások**](#_nr8dudbw3fsj) **5**

[**3. Honfoglalás projektfeladat**](#_2kiwxbs475ye) **9**

[**4. Géza fejedelem**](#_j1w0ld473qso) **10**

[**5. István király**](#_cnm2ijr266ix) **12**

[**6. #István projektfeladat**](#_k070fd7pkeyu) **14**

[**7. László és Kálmán**](#_8q9s7ad9o0yi) **15**

[**8. Gazdaság és népesség a 12. században**](#_skpndhzhhpm1) **17**

[**9. Az aranybulla**](#_zbyqxcr63865) **19**

[**10. A tatárjárás és az utolsó Árpádok**](#_ehnjf15tsn3n) **22**

[**11. A tatárjárás és az utolsó Árpádok projektfeladat**](#_71u04y6b3um5) **25**

[**12. Témazáró**](#_kxn6ogfzjqzc) **29**

# 

# **1. Magyar őstörténet**

[37. fejezet](https://okostankonyv.nkp.hu/tankonyv/tortenelem_9/lecke_05_037)

|  |
| --- |
| **Ráhangolódás** |
| A [linkre](https://www.menti.com/63qzcxu8cr) kattintva válaszd ki a szerinted igaz állításokat a magyarság és a magyar nyelv származásával kapcsolatban. |

|  |
| --- |
| **A magyarok eredete** |
| Nézd meg ezt a [videót](https://zanza.tv/tortenelem/magyarsag-tortenete-kezdetektol-1490-ig/nepunk-tortenete-az-oshazatol-honfoglalasig), amely röviden bemutatja a a magyarság történetét a honfoglalásig. Utána válaszolj a kérdésekre!  Sorolj fel 2 tudományterületet, amelyek segítségével a történészek feltárhatják a magyarok őstörténetét:       Hol alakult ki a finnugor nyelvcsalád?  A finnugor eredet mellett mely nyelvek formálták a magyar nyelvet a vándorlások időszakában?      Mely szállásterületeket említettek meg a videóban az Urál elhagyása és a Kárpát-medencébe érkezés között? |

|  |  |
| --- | --- |
| **Csoportmunka** | |
| A [tankönyvi leckéből](https://okostankonyv.nkp.hu/tankonyv/tortenelem_9/lecke_05_037) (37. fejezet, 168-172. oldal) gyűjtsétek ki az alábbi információkat! ([pdf](https://drive.google.com/open?id=1wP0EIpzsLpQuipKMFtzVy008Es_FuVpL))   1. Öt fontos finnugor eredetű szó: 2. Öt fontos török eredetű szó: 3. Milyen volt a finnugor népek életmódja az Urálban? 4. Hogyan változott a magyarok életmódja Magna Hungariában? 5. Milyen változások történtek Levédiában? 6. Milyen események történtek Etelközben? 7. Az atlasz alapján jelöljétek az alábbi térképen a vándorlás állomásait és kössétek össze az elnevezésekkel! (Kattints a [ide](https://docs.google.com/drawings/d/16WGp0BnFPj315qmKprDcF7eV-sOZDXQjy3JOdYqW0Ek/copy), majd a ‘másolat készítése’ gombra) Használj nyilakat és alakzatokat! Miután befejezted a szerkesztést, mentsd le képként és cseréld ki az alábbi térképet a te verzióddal!)     [**A kép forrása**](http://fatihtorun.net/wp-content/uploads/2018/05/free-physical-maps-of-europe-mapswire-com-and-geographical-map-for-geographical-map-of-europe.jpg) | |
|

|  |
| --- |
| **Érvelés** |
| A magyar eredetkérdés körüli viták elsősorban a finnugor vagy török származásról szólnak. Vannak akik az elsőt fogadják el, akadnak, akik a második mellett érvelnek. Te mit gondolsz? Írj egy rövid érvelést az általad valószínűnek tartott elmélet mellett. Hallgasd meg a többiek véleményét és ha eltérőek az álláspontok, érveljetek a véleményetek mellett!  [Online vita](https://docs.google.com/document/d/1EF5VH73vdCk5ljrZIu58_ONcQwPstmv892zq9vn1nn0/edit?usp=sharing): írd a véleményed az egyik cellába és utána reagálj a többiek gondolataira kommentben. |

# **2. Honfoglalás, kalandozások**

[38. fejezet](https://okostankonyv.nkp.hu/tankonyv/tortenelem_9/lecke_05_038)

|  |
| --- |
| **Ráhangolódás** |
| A honfoglalás a legfontosabb magyar történelmi események közé tartozik. Itt is sok egymásnak ellentmondó álláspont alakult ki az azóta eltelt időben. Ezekre világít rá ez a [videó](https://www.youtube.com/watch?v=Htt1cAOvVXM#action=share) is. |

|  |
| --- |
| **A honfoglalás** |
| Olvasd át a honfoglalásról szóló lecke vázlatát figyelmesen!   * A 9. század közepétől az Etelközben élő magyarok rendszeresen megjelentek a Kárpát-medencében zsoldosként, vagy rablóhadjáratok céljával. * 894-ben a morva Szvatopluk fejedelem kért és kapott magyar támogatást a dunántúli területeket birtokló keleti frankokkal szemben, míg a bizánci császár (Bölcs Leó) is a magyarok segítséget kérte a bolgárok ellen vívott harcában. * A szorult helyzetben lévő bolgár uralkodó a keletről az Etelköz felé vonuló besenyőkkel szövetkezett, hogy azok hátba támadják a magyarokat. * A védtelen magyar törzsek a besenyők elől a hágókon át Kárpát-medencébe menekültek, ám a menetoszlop végén lévő családok, súlyos vérveszteségeket szenvedtek. A vereség miatt a szakrális fejedelmet, Álmost kivégezték, utóda fia, Árpád lett. * A honfoglalók a Duna–Garam vonaláig szállták meg a Kárpát-medencét. * A magyar katonai aktivitás néhány évvel később élénkült meg újra, ekkor egy magyar sereg tört be Észak-Itáliába. A hazatérő sereg elfoglalta a Dunántúlt 900-ban, majd felmorzsolták a Morva Fejedelemséget (a Felvidék megszerzése). * A Keleti Frank Királyság a veszélyeztetett bajor területek megvédésére, illetve a Dunántúl visszaszerzésére ellentámadást indított. 907-ben a német támadó sereget Pozsonynál Árpád vezetésével megsemmisítették, ezzel az ütközettel zárult le a honfoglalás.   Az atlasz és a vázlat segítségével jelöld az alábbi térképen a honfoglalás eseményeit a oldalsávon található színekkel. (Kattints [ide](https://docs.google.com/drawings/d/1-RUxEniZ9ov_JqJfAc-YbFsoHLfxFrda7TKbE0e62s8/copy), majd a ‘másolat készítése’ gombra). Használd a megfelelő színeket, nyilakat és alakzatokat! Miután befejezted a szerkesztést, mentsd le képként és cseréld ki az alábbi térképet a te verzióddal!    [**A kép forrása**](http://fatihtorun.net/wp-content/uploads/2018/05/free-physical-maps-of-europe-mapswire-com-and-geographical-map-for-geographical-map-of-europe.jpg) |

|  |  |
| --- | --- |
| **Kalandozások** | |
|  | A kalandozások magyar szempontból hősies zsákmányszerző hadjáratok voltak, míg az azokat elszenvedő népek tragédiaként élték meg és Istenhez fohászkodtak, hogy a magyarok nyilaitól mentse meg őket. Az okostankönyv leckéjében található [videó](https://okostankonyv.nkp.hu/media/megtekint/16081910441) a Brenta melletti ütközetről a kalandozások minden fontos jellemzőjét bemutatja. A videó és a tankönyvi lecke segítségével egészítsd ki a vázlatot! |
| * A kalandozások a - . században zajlottak (862–970). * A szinte évről évre induló támadások , a német területek és Bizánc ellen zsákmányszerzés (nemesfémek, luxuscikkek, hadifoglyok) mellett egyes területek megadóztatására irányultak. A támadó magyar alakulatok kihasználták az ottani belső viszályokat, sokszor harcoltak az egyik fél oldalán. * A kezdeti sikereket a nyugaton ismeretlen nomád harcmodor (színlelt megfutamodás, cselvetések) és a kiváló fegyver, a biztosította. * A támadások következményeként a 10. század közepére megindult a német tartományok összefogása, ennek eredményeképpen 933-ban Merseburgnál, majd 955-ben -nál szenvedtek súlyos vereséget a magyar csapatok. | |
|

|  |
| --- |
| **Csoportmunka** |
| [Ide](https://drive.google.com/open?id=1gevm00Asi1O20MF1DOK_XlRYwR1LVilT&usp=sharing) kattintva a 899-900. évi hadjárat útvonalát és legfontosabb eseményeinek a helyszíneit találod meg a Google Maps oldalon. Bejelentkezés után kattints a ‘térkép másolására’ ([nézd meg hogyan](https://drive.google.com/open?id=1-LtVQ_JH33yb3iP9xRyVHUtH4RJOwS9b)) és és ennek a [wikipédia cikknek](https://hu.wikipedia.org/wiki/Brenta_menti_csata) a felhasználásával adj minél több információt (dátumot, eseményt) a térképen jelölt helyszínekhez. Utána tedd publikussá a térképedet és illeszd ide az url címet: LINK A TÉRKÉPÜNKHÖZ.  Az útvonal elkészítéséhez ez a [térkép](https://upload.wikimedia.org/wikipedia/commons/b/b6/The_Hungarian_campaign_of_899_in_Italy_until_the_Battle_of_Brenta.jpg) és ez a [tanulmány](http://mek.oszk.hu/14600/14671/14671.pdf) nyújtott segítséget. |

|  |
| --- |
| **Verseny** |
| Nagyon sokat tanultál ezen az órán is, itt az ideje, hogy learasd a munkád gyümölcseit! Versenyezz az osztálytársaiddal a teremben, vagy otthon, de megcsinálhatod a [tesztet](https://quizizz.com/join/quiz/5c9cc4f50f8a7a001ad9df47/start) ismétlésként is! |

# **3. Honfoglalás projektfeladat**

|  |
| --- |
| **Ráhangolódás** |
| Ezen az órán elmélyülhetsz a honfoglaló magyarság életében. A gyerekek élete, a lakóhely, a mindennapok és foglalkozások mellett természetesen a harcokról és fegyverekről is lesz szó. A munkához László Gyula 50 rajz a honfoglalókról című, gyönyörűen illusztrált könyve nyújt segítséget, amelyet egészen biztosan megtalálsz a könyvtárban is. |

|  |
| --- |
| Csoportmunka |
| A [mellékelt pdf](https://drive.google.com/file/u/0/d/1h6JzfkkzrxlRLTzokiBR8EJ6zNFxsLo0/view)-ben található képek és szövegek felhasználásával készítsetek egy screencasting prezentációt az alábbi témák egyikéből (egy témához 2-3 fejezet tartozik)!  Hadrend / üdözés / közelharc  Költözés / jurta / földkunyhó  Fiúk játékai / lányok játékai  Vadászat / vizi vadászat / halászat  Méhészet / szántás / aratás  Ötvös / fazekas / ijasmester  Asszonyok munkája / nemezkészítés  Leánykérés / leányrablás / születési szokások  Temetés / halotti tor / temető  Táltos / regős  Szabályok  Tilos felolvasni a könyvben található szöveget! A fejezetek szövegét olvassátok el, jegyzeteljétek ki a lényeget és az alapján készítsétek el a bemutatót.  A prezentációhoz csak a könyv illusztrációit használhatjátok, tehát 2-3 kép lesz maximum és a képeken található információkat is mutassátok be (--> képleírás).  Technikai kivitelezés:  A felhasznált képeket illesszétek be egy [google diák (slides)](http://slides.new) prezentációba és mondjátok rá a szöveget. A screencasting felvételhez használjatok telefonon Du recorder / ADV screen recorder appot. Laptopon: loom / screen-o-matic. Az elkészült videókat töltsétek fel youtube-ra (nem listázott mód) és szúrjátok be ide az url címet: A VIDEÓNK LINKJE |

# 

# **4. Géza fejedelem**

[39. fejezet](https://okostankonyv.nkp.hu/tankonyv/tortenelem_9/lecke_05_039)

|  |
| --- |
| **Ráhangolódás** |
| A magyar államalapítás óriási jelentőségű volt népünk történetében, mert ez tette lehetővé, hogy a magyar nép fennmaradjon a Kárpát-medencében és a nyugat-európai minták átvételével a magyarok a keresztény Európa részévé váljanak. Természetesen az ekkor zajló eseményeket - akárcsak ma - eltérően ítélték meg a kortársak. Az alábbi források egyaránt Géza fejedelem szerepéről szólnak, de teljesen más képet festenek az eseményekről. Szerinted melyik szöveg született egy 11. századi német és melyik magyar szerző tollából?  *“[Géza] roppant kegyetlen, hirtelen haragjában sokakat megölt. Keményen és hatalmaskodva bánt népével […], akiket pedig eltérő úton talált, fenyegetéssel és megfélemlítéssel igázta le. […] A mindenható Istennek és különféle isteneknek gúnyból áldozott. Amikor főpapja ezért szemrehányást tett neki, azt felelte: elég gazdag és hatalmas ahhoz, hogy megtegye.”*  \_\_\_\_\_\_\_\_\_\_\_\_\_\_  *“Volt akkor egy Géza nevű fejedelem, aki ámbár belesüppedt a pogány életmódba, mégis a lelki kegyelem fényének közeledtére figyelmesen kezdett tárgyalni a körös-körül fekvő valamennyi szomszédos tartománnyal a békéről, amelyet korábban sohasem kedvelt; felhatalmazta a papokat és a szerzeteseket, hogy elébe járuljanak, szíves örömest hallgatta meg őket, kedvet lelvén abban, hogy az igaz hitnek keble kertjébe vetett magja kicsírázik. […] háza népével együtt hitt és megkeresztelkedett, megfogadván, hogy minden uralma alá vetett alattvalóját a keresztény hit szolgálatába állítja.”*  \_\_\_\_\_\_\_\_\_\_\_\_\_\_ |

|  |
| --- |
| **Géza fejedelem (972-997)** |
| A fenti forrásokból kiderült már, hogy Géza fejedelem volt az, aki megtette az első lépéseket a kereszténység elterjesztése felé a 955. évi augsburgi csata után. Olvasd el az alábbi vázlatot az uralkodásáról és figyeld meg, milyen intézkedésekkel biztosította a nyugati modell átvételét és fia, István utódlását..   * Erőszakkal elismertette uralmát a többi törzzsel és leszámolt az ellenálló előkelőkkel. * Feleségül vette egyik ellenfele, az erdélyi Gyula lányát, Saroltot, így biztosította Erdély támogatását. * Követeket küldött a 973-ban Quedlinburgban tartott német birodalmi gyűlésre és lemondott a bécsi medencéről, keresztény hittérítőket kért, valamint maga is felvette a kereszténységet. * Behívta a bencés szerzeteseket és megalapította a pannonhalmi apátságot. * Géza a nyugati szövetséget arra is felhasználta, hogy hatalmát fiának, **István**nak (Vajk) adja át az **elsőszülöttségi jog** (primogenitúra) megvalósításával, szemben a pogány szeniorátus elvével, mely szerint ugyanis a család legidősebb tagjának kellett örökölnie a hatalmat, aki **Koppány** lett volna. * Annak érdekében, hogy megerősítse István pozícióját, a bajor herceg lányát, Gizellát kérte fiának feleségül, így a házassággal a Német-római Birodalom támogatását biztosította (Gizella a leendő császár, II. Henrik húga volt). Gizellával újabb papok és lovagok is érkeztek, akik fontos szerepet játszottak István uralkodása során. |

|  |  |
| --- | --- |
| **Érvelés** | |
| Írj egy levelet az idős Géza fejedelem nevében egy barátjának. A levélben mutasd be, hogy uralkodása alatt minden lépése azt a célt szolgálta, hogy elterjessze a kereszténységet és biztosítsa, hogy fia, István is sikeresen tudja folytatni a megkezdett munkát. A fenti vázlat felhasználásával fogalmazd tovább a levelet, amelynek tartalmaznia kell Géza összes fontos döntését és azok indoklását is. Tagold a levelet bekezdésekre!  Kedves Barátom!  Érzem, hogy közel a földi utam vége és szeretnék elköszönni tőled. Most, hogy ideje számot vetni az életemmel és döntéseimmel, leírom neked, hogy miért tettem, amit tettem.  Tíz éves voltam, amikor hazaértek a túlélők a szörnyű augsburgi csatából, és ráébredtem, hogy a hősi énekekben megénekelt dicsőséges kalandozások kora leáldozott.  ... | |
|

# **5. István király**

[39. fejezet](https://okostankonyv.nkp.hu/tankonyv/tortenelem_9/lecke_05_039)

|  |
| --- |
| **Ráhangolódás** |
| Géza és István tevékenysége elválaszthatatlan egymástól. A Géza által megkezdett hatalmas mértékű átalakítást István folytatta. Ahhoz, hogy egyben lásd, mennyire átalakult a magyarok élete Géza és István uralma alatt, nézd meg ezt a nagyszerű [videót](https://www.youtube.com/watch?v=4c_kurcSPnc&feature=youtu.be) (qr kód balra). Utána itt találsz egy [szövegértés feladatsort](https://docs.google.com/forms/d/e/1FAIpQLScXZpE161BDcQGiy5w5YBBsm6cTRb2WwBy_5qPCD_ppEByhCA/viewform?usp=sf_link) (qr kód jobbra). |

|  |
| --- |
| **I. István (997-1038)** |
| A fenti videó, illetve a tankönyv alapján egészítsd ki a vázlatot!  **István megszerzi a hatalmat**   * Géza halála után, 997-ben kirobbant a harc István és között, amelyben István hadserege nyugati lovagok segítségével aratott győzelmet. * István kért a pápától, II. Szilvesztertől és a koronázási ceremóniával 1000 karácsonyán (vagy 1001. január 1-jén) megszületett a Magyar Királyság. * István hatalmát fokozatosan terjesztette ki a teljes Kárpát-medencére:   + elfoglalta az erdélyi területeket (1003)   + Aba Sámuel, a Felső-Tisza vidékét birtokló törzsfő, István húgát kapta feleségül   + felszámolta , az utolsó törzsfő hatalmát a Dél-Tiszántúlon * Az új társadalmi, politikai berendezkedés megteremtését a nyugati minták átvételével valósította meg. Fiának, Imrének írt című műve (*királytükör*) összefoglalja István elképzeléseit az új társadalmi-gazdasági berendezkedésről.   **A katolikus egyház kiépítése**   * két et (Esztergom, Kalocsa) és nyolc **püspökség**et (Veszprém, Győr, Pécs, Csanád stb.) szervezett. * bevezette a et, amely az egyház fenntartását szolgálta * az egyházat jelentős földadománnyal támogatta * minden falunak templomot kellett építenie   **A királyi közigazgatás kiépítése**   * Az ország földbirtokainak kétharmada az uralkodó kezében maradt, a fennmaradó területeken az egyház és az Istvánhoz hű előkelők osztoztak. * A királyi birtokokat szervezték, amelyeknek központja egy-egy vár volt.   + A királyi birtokokon a szabad jogállású **várjobbágyok** irányították a munkát   + A szolga jogállású **várnépek** dolgoztak   + Háború esetén a **várispán** a várjobbágyokkal vonult hadba * A központi hatalom másik pillére a **királyi vármegye**rendszer lett. A vármegyék területéhez a királyi birtokok mellett az egyházi és a világi birtokok szintén hozzátartoztak.   + A vármegye vezetője az adott megyében lévő **várispán** volt   + Az **ispán** beszedte az **adók**at (termény és pénz), valamint **bíráskodott** is   + Az uralkodói kincstáré volt a várispánságok jövedelmeinek -a.   + A jövedelmek összegyűjtéséről és a királyi birtokok felügyeletéről a **nádor** gondoskodott, aki emellett a király helyettese is volt.   **Társadalom**   * I. István korában a társadalom két fő csoportját a **szabadok** és a **szolgák** alkották. * A törvények tiltották a két réteg egymás közötti házasodását; a szolga vagyontárgynak minősült. * A szabadok rétege vagyonilag differenciálttá vált   + az ispánok a vezető elitbe tartoztak,   + a vitézek rendelkeztek földbirtokkal   + a várjobbágyok vagyoni helyzete a királytól kapott szolgálati birtok nagyságától függött   + a köznépet a saját földdel rendelkező , de szegény földművesek és pásztorok alkották |

|  |
| --- |
| **Ismétlés és Felmérés** |
| Ismételd át az [államalapítás](https://create.kahoot.it/share/geza-es-istvan-az-allamalapitok/7ecd8dd8-d3f7-40a7-bad8-f11e30df295a)t és [István uralmá](https://create.kahoot.it/share/i-istvan-uralkodasa/304c631e-d4c3-4f7a-b625-70cd48a88e12)nak jellemzőit az osztálytársaiddal, utána kattints [erre a linkre](https://docs.google.com/forms/d/e/1FAIpQLSeQbha98e83G9L7-5kRPGiDydA555amq3FWwOcDRLNOsQRB5g/viewform?usp=sf_link) (qr kód) és nézd meg, hogy mennyire emlékszel az eddigi tananyagra. |

# **6. #István projektfeladat**

|  |  |
| --- | --- |
| **Insta projekt** | |
| * Készíts rövid videókat, amelyekben első szám egyes személyben beszélsz:   + István életének legfontosabb eseményeiről   + Minden fontos intézkedéséről, amelyek a kereszténység elterjedését és az erős uralkodói hatalom megvalósítását szolgálták. * A videókban viselhetsz koronát és palástot, ha van kedved :) * A tankönyv és a vázlat mellett ezt a [cikket](http://www.rubicon.hu/magyar/oldalak/1038_augusztus_15_szent_istvan_kiraly_halala/) is elolvashatod * Az elkészült videókat töltsd fel youtube-ra (unlisted módon) vagy a drive-ba * A másold át a saját drive-odba [ezt a sablont](https://docs.google.com/presentation/d/1mMAQCQKd7mA0_BVnWX785LgY5yMB7IpKDqg3skdb-eE/copy) és illeszd bele a videókat * Illeszd be ide a PREZENTÁCIÓ LINKJÉT | |
|

# **7. László és Kálmán**

[40. fejezet](https://okostankonyv.nkp.hu/tankonyv/tortenelem_9/lecke_05_040)

|  |
| --- |
| **Ráhangolódás** |
| István halála után több évtizedig tartó bizonytalanság köszöntött az újonnan létrejött Magyar Királyságra. Külső támadások, trónviszályok, pogánylázadások, a közbiztonság összeomlása és belső vándorlások ásták alá a rendet. Ebből az anarchikus korszakból László és Kálmán, két nagy formátumú uralkodó emelte ki az országot és tette újra jelentős hatalommá hazánkat Kelet-Közép-Európában. |

|  |
| --- |
| **Pogánylázadások, vándormozgalmak** |
| A kereszténység alapjaiban változtatta meg a sámánista magyarok vallási életét és szokásait. Ezt még súlyosbította nemzetségi/nagycsaládi tulajdonlás megszűnése és a földbirtok királyi, egyházi vagy magántulajdonná válása. A régi szokások és hiedelmek gyakorlása büntetendő lett és létbizonytalanság miatt elterjedt a lopás. Sok szegény, hogy elkerülje a szolgává válást, elmenekült addigi lakóhelyéről és a peremvidékek felé vándorolt, hogy új életet kezdjen. A felgyülemlett feszültség több alkalommal is pogánylázadások formájában tört utat magának és rengeteg áldozatot követelt. Az egyházzal kapcsolatos törvényekről és a  pogánylázadások követeléseiről [itt olvashatsz](https://docs.google.com/document/d/1OsT8qEba8kUj7_hCxvETfiqpDfDN7TCGDQRmdx8aE2E/edit?usp=sharing). |

|  |
| --- |
| **Csoportmunka** |
| A kereszténységgel elégedetlen emberek képviselőjeként fogalmazzatok meg a társaiddal egy [petíciót ezen az oldalon](https://www.peticiok.com/peticio-inditasa) az alábbi szempontok alapján:   * Válasszatok egy figyelemfelhívó címet * Az elején fogalmazzátok meg egyértelműen, hogy mi a követelés * Érveljetek amellett, hogy miért jobb a pogányság * Legyenek a petícióban vallási, életmódbeli és vagyoni érvek is   Illeszd be az elkészült PETÍCIÓ url címét. |

|  |  |
| --- | --- |
| **A rend megszilárdítása** | |
| Miután elolvastad az alábbi vázlatot, keress rá az interneten a **félkövérrel** kiemelt kifejezések jelentésére és szavakat kijelölve add hozzájuk a jelentésüket kommentben (hozzászólásban).  Szent László (1077-1095) és Könyves Kálmán (1095-1116) a közbiztonság helyreállításának és a kereszténység megszilárdításának érdekében szigorú törvényeket hoztak.   * A magántulajdon védelme érdekében először egy tyúk árában (10 dénár), majd később a szarvasmarha árában (20 dénár) határozták meg azt az értéket, amely felett halálos ítélet várt a tolvajra. * Fellépett az enyhébb ítéletet hozó bírókkal szemben is. * A megvádolt személyek csak az **istenítélet** során tisztázhatták ártatlanságukat. * A kóborlókat erőszakosan telepítették le. * A szabadokat katonaállításra, a nagybirtokosokat pedig páncélos vitéz felfegyverzésére kötelezték, hogy növeljék a harcerőt. * Új püspökségek létesültek (Zágráb, Nyitra). * Létrejöttek a **káptalan**ok, amelyek **hiteles hely**ként oklevelek kiadásával foglalkoztak. * Az egyház tekintélyének növelése miatt Kálmán tette kötelezővé a papi **cölibátus**t. | |
|

|  |
| --- |
| **Törvények** |
| A törvények azért fontosak a számunkra, mert ezek határozzák meg, hogy mit szabad és mit tilos tenni. A törvények az idő múlásával, a társadalom és gazdaság fejlődésével változnak. Erre jó példa László és Kálmán törvénykönyvei. A feladatod az, hogy az [itt kigyűjtött törvények](https://docs.google.com/document/d/1FRXfiP7Llu1icPTyXYYsunzw1Zkg8EoZFQHnTqokgDE/edit?usp=sharing)ről készíts egy rövid magyarázatot (QR kód jobbra), amelyet a telefonod kamerájával fogsz rögzíteni. A videót töltsd fel youtube-ra (nem listázott módon) és illeszd be a LINKET IDE. Ha szükséged van egy kis segítségre, [itt megtalálod](https://youtu.be/4eIERZpuaDE). (QR kód balra) |

# **8. Gazdaság és népesség a 12. században**

[41. fejezet](https://okostankonyv.nkp.hu/tankonyv/tortenelem_9/lecke_05_041)

|  |
| --- |
| **Ráhangolódás** |
| A történelem megértéséhez sok esetben van szükség adatok rendszerezésére és kiemelésére. Ez a jelenben való boldoguláshoz és a jövőre való felkészülésben is elengedhetetlen. A mai órán ezt a képességet fogod fejleszteni és még a kreativitásodat is kiélheted! |

|  |
| --- |
| **A 12. századi gazdaság és társadalom** |
| Miután elolvastad az alábbi vázlatot, gondold át, hogy szerinted mely adatok a legfontosabbak. A következő feladat során az általad lényegesnek tartott információkat fogod megjeleníteni egy infografikán. [Egy példát itt is találsz](https://docs.google.com/drawings/d/10Z8zOviE1YqSjhEusEJifLWRKddr3TXZypWSwbAmybk/edit?usp=sharing), amely a már megismert Google Drawings felületen készült. Az, hogy mit ábrázolsz és hogyan, egyedül a te döntésed! ([Ezen a linken találsz](https://docs.google.com/drawings/d/1dOnacIpqsc7cYY0WshdjqnDy4sMh3v6llAKQfB8BRu4/copy) egy profi sablont.)   * Az ország lakosságát a 13. század elején kb. **2 millió fő**re becsülik. * Sűrű faluhálózat jött létre (egymástól 2-3 km-re) * Egy átlagos falu lakossága 100-200 fős (20-40 háznép) lehetett. * Az első városok, amelyek már kiváltságokban (önkormányzati jogok) részesültek, a királyi és egyházi központok (Esztergom, Székesfehérvár) valamint a várispánságok székhelyei. * A honfoglalás korától számos nép elem olvadt be a magyarságba (például kabarok, avarok, besenyők), míg a szlávok északnyugaton megőrizték a nyelvi önállóságukat. * A 12. században megkezdődött a nyugati telepesek (hospesek) bevándorlása. A 13. század elején jelentős német népesség, a **szászok** költöztek be Dél-Erdélybe (Szászföld). Adófizetéssel és katonai támogatással tartoztak a királynak, cserébe jelentős gazdasági szabadságot kaptak (vásártartás, vámmentesség, szász kereskedők szabad mozgása). * A falvakban a földművelés (talajváltó gazdálkodás) mellett megmaradt az állattartás (ló, juh, szarvasmarha), de a falusi kézművesség is fontos volt a városok hiánya miatt. * A királyi birtokállomány a 12. század végéig az ország földjeinek kétharmada volt. * A királyi bevételek jelentős része természetben (például termény, élelem), kisebb része pénz vagy veretlen ezüst formájában érkezett. Az utóbbit **regálé jövedelmek**nek hívtak (például pénzváltás, vámok bevételei, sókereskedelem stb). * A pénzverés joga Magyarországon az uralkodót illette meg. A pénzverő kamarák a minden évben új dénárokat és obulusokat készítettek. A régi érméket be kellett szolgáltatni és cserébe kevesebb új érmet kaptak az emberek. Ennek a bevételnek a neve a **kamara haszna** volt. * A 13. században gyakran előfordult, hogy az új pénzérmék kevesebb nemesfémet tartalmaztak==> **pénzrontás** |

|  |
| --- |
| **Játék** |
| Ha kész vagy az infografikával, akkor itt az ideje, hogy lazításképpen megcsinálj egy [quizizz-t](https://quizizz.com/admin/quiz/5cb37857139b67001a929f61) az osztálytársaiddal! A 40-41. lecke [dolgozatát itt találod](https://docs.google.com/forms/d/e/1FAIpQLSdtUcweKy85MHeC_VbKX-8nAnsrn8EkbJDiN62ZfSkN5iBgCw/viewform?usp=sf_link) meg. |

# **9. Az aranybulla**

[42. fejezet](https://okostankonyv.nkp.hu/tankonyv/tortenelem_9/lecke_05_042)

|  |
| --- |
| **Ráhangolódás** |
| A 13. század elején megrendült az addig stabil uralkodói hatalom és megnőtt a nagybirtokos bárók befolyása az udvarban. Ez a társadalom számos rétegében váltott ki ellenállást és ez a magyar történelemben először vezetett egy széleskörű szervezett mozgalomhoz, amely szembeszállt az uralkodóval. Olvasd át az alábbi vázlatot és figyeld meg, hogy mely uralkodói döntés kinek számára voltak előnyös vagy hátrányos! |

|  |
| --- |
| **II. András uralkodása** |
| * III. Béla halála után újabb trónviszály kezdődött fiai között, akik a királyi birtokok eladományozásával szereztek maguknak támogatókat. * II. András (1205-1235) került ki győztesen a viszályból és uralma alatt tovább folytatta a mértéktelen birtokadományozásokat, hogy megtartsa az előkelőinek hűségét. * Az uralkodó a királyi birtokok csökkenése miatti bevételkiesést a **regáléjövedelmek növelésé**vel próbálta ellensúlyozni:   + **rendkívüli hadiadó**t vetett ki   + növelte a **vámokat**   + csökkentette a pénzérmék nemesfém értékét, ezzel növelve a **kamara hasznát**, de egyúttal a **pénzromlás** (infláció) mértékét is   + bevezette a **bérleti rendszer**t, amelyben külföldi (mohamedán és zsidó) üzletembereknek adott bérbe királyi jövedelmeket, akik egy összegben fizették ki előre a várható bevételt, de annál többet szedtek be, hogy hasznot hajtson nekik a megállapodás * András sikertelen, ám rendkívül drága szentföldi keresztes háborúja hatalmas adósságokba verte a királyt. * A királyi hatalom hanyatlásának egyik jele volt, hogy András német származású feleségének meggyilkolása után az csak egy összeesküvőt végeztek ki. * A gyengülő királyi hatalom következményei:   + az előkelők birtokai és hatalma egyre nőtt   + a királyi hadsereg alapját képező **várjobbágyok** (a várakban élő tisztek, akik a királytól kaptak használatra földbirtokot) és a **szerviensek** (örökölhető kisbirtokkal rendelkező királyi katonák) egy része a nagybirtokosok uralma alá került a királyi birtokok eladományozása miatt. * A királyi birtokadományokból nem részesülő előkelők és a szerviensek összefogtak és **1222**-ben arra kényszerítették II. Andrást, hogy egy királyi oklevelet adjon ki, amely biztosítja a kiváltságaikat. ---> **Aranybulla**   Mivel az uralkodói hatalom továbbra is gyenge maradt és egyre mélyebb válságba süllyedt az ország, a rendelkezések papíron maradtak. |

|  |  |
| --- | --- |
| **Csoportmunka** | |
| Sokszor nehézséget jelent egy régi jogtörténeti dokumentum értelmezése. Ha ismered a hátteret és összekapcsolod a rendelkezésre álló információkat a paragrafusokkal, az nagyban megkönnyíti a dolgodat. A te és csoporttársaid feladata az, hogy a fenti vázlat segítségével fogalmazzátok meg azokat a sérelmeket, amelyeket az Aranybulla vonatkozó cikkelyei orvosoltak. Egy sérelmet már megtaláltok a táblázatban. | |
| Sérelem | Az Aranybulla cikkelye |
|  | 2. Azt is akarjuk, hogy sem mi, sem a mi utódaink valamely hatalmas kedvéért szervienseket soha el ne foghassanak, vagy azok birtokait fel ne dúlják, hacsak előbb meg nem idézték, és bírói úton el nem ítélték őket. |
|  | 3. Úgyszintén: semmiféle adót, sem „szabad dénárokat” nem fogunk szedetni a szerviensek birtokai után, sem az ő házaikba vagy falvaikba nem szállunk, hacsak nem hívnak bennünket. |
|  | 7. Ha pedig a király az országon kívül akar hadat vezetni, a szerviensek ne tartozzanak vele menni, csak az ő pénzén, és visszatérése után rajtuk hadbírságot ne szedjen. Ha azonban az ellenség részéről jön sereg az országba, mindnyájan egyetemlegesen menni tartozzanak. |
|  | 11. Ha vendégek, tudniillik előkelő emberek jönnek az országba, az ország tanácsa nélkül [királyi tanács] méltóságra ne emeljék őket. […] |
|  | 16. Egész megyéket vagy bármiféle méltóságokat örök tulajdonul vagy birtokképpen nem adományozunk. |
|  | 17. Azoktól a birtokoktól, melyeket valaki igaz szolgálattal szerzett, őt soha ne fosszák meg. […] |
| Nehéz pénzhez jutni a piacoktól távol élő embereknek és nagy költséget, sok időt jelent pénzzé tenni a termést. | 20. A tizedet senki se tartozzék pénzben megváltani, hanem ahogy a föld hozza a bort vagy termést, úgy kell fizetni. És ha a püspökök (ebben) ellentmondanak, nem fogjuk őket segíteni. […] |
|  | 23. Új pénzünk egy évig maradjon használatban, húsvéttól húsvétig. És a dénárok olyanok legyenek, amilyenek [III.] Béla király idején voltak. |

# **10. A tatárjárás és az utolsó Árpádok**

[43. fejezet](https://okostankonyv.nkp.hu/tankonyv/tortenelem_9/lecke_05_043)

|  |
| --- |
| **Ráhangolódás** |
| A 13. század végére Magyarország korábban nem látott megpróbáltatásokon esett át. A tatárjárásnak is nevezett mongol invázió önmagában is rettenetes katasztrófa volt, bár viszonylag gyorsan kiheverte az ország. A századon átívelő hatalmi átrendeződések, belháborúk azonban hosszú távon éreztették hatásukat. Ebben a leckében megismerkedsz IV. Béla uralkodásával, megérted miért omlott össze a királyi hatalom Magyarországon és hogyan alakult ki feudális anarchia a 13. század végére. Kezdésnek nézd meg [ezt a videót](https://youtu.be/YYTGNEU8MO4)! |

|  |  |
| --- | --- |
| **Felkészülés a projektmunkára** | |
| A videó megnézése után olvasd át a lecke vázlatát. A következő órán egy prezentációt fogsz a csoporttársaiddal összeállítani, ezért most fontos, hogy találd meg és jelöld ki azokat a hangsúlyos részeket, amelyeket mindenképpen tartalmazni fog az előadásotok! | |
|

|  |
| --- |
| **IV. Béla és a tatárjárás** |
| * II. András halála után fia, **IV. Béla** (1235–1270) került a trónra. * Az új uralkodó elrendelte az eladományozott birtokok visszavételét --> emiatt a legtöbb nagybirtokos ellene fordult. * Az 1230-as évek végére a **mongolok** (tatárok) elől menekülő **kun törzsek** az Al-Dunához érkeztek, és közülük egy nagyobb törzs **Kötöny** vezetésével bebocsátást kért az országba. * IV. Béla engedélyezte a betelepülést, hogy növelje a rendelkezésre álló katonák számát, de a nomád életmódot élő pogány kunok és a letelepült keresztény magyarok között mindennaposak voltak a konfliktusok. * A mongol fősereg (kb. 60 ezer fő) Batu kán irányításával Magyarországra tört 1241 márciusában és legyőzték a nádori hadakat a Vereckei-hágónál. * A mongol felderítők néhány nap múlva már Vácig törtek előre és sokan tévesen a kunokkal azonosították a fosztogató támadókat --> egy felheccelt tömeg rátámadt Kötöny királyra, és kíséretével együtt lemészárolta --> a kunok a elhagyták az országot. * A királyi haderő (kb. 25 ezer fő) a Sajó folyónál várta a mongol fősereget, de a döntő ütközetben súlyos vereséget szenvedett **Muhi** közelében (**1241**. április) a mongol túlerő miatt. A magyar sereg jelentős része megsemmisült az ütközetben. * Béla Bécsbe menekült, ám segítséget nem kapva az Adriai-tenger felé futott tovább (Trau várába) * A mongolok először a Dunáig szállták meg az országot, majd a tél beköszöntével átkeltek a befagyott folyón és lerohanták a Dunántúlt is. * Az inváziónak egyedül a kővárak álltak ellen sikerrel, mert a támadók nem rendelkeztek megfelelő ostromszerekkel. * A mongolok az ország nagy részének elpusztítása és több százezer ember lemészárlása után 1242-ben elhagyták az országot (ennek az oka vitatott, valószínűleg Batu pályázott a megüresedett nagykáni címre). |

|  |  |
| --- | --- |
| **A tatárjárás következményei** | |
| * A pusztítás mértékét a kutatók legkevesebb a lakosság 15%-ára becsülik. * Az uralkodó szakított kezdeti politikájával, **birtokadományozás**ba kezdett, és a főuraknak engedélyezte a **kővárak** építését. * A fallal körülvett **városok** számára nyugati mintájú jogokat biztosított. Ekkor kezdődött meg a budai vár építése és számos város kialakulása az országban (pl. Szeged). * A király német, olasz és francia **hospesek**et (telepesek) hívott, és engedélyezte a zsidók letelepedését is. * Béla visszahívta a **kunok**at, a népet letelepítette az Alföld területén (Nagykunság, Kiskunság) * Egy másik, szintén a tatárok elől menekülő nomád nép, a **jászok** letelepítése is ekkor történt (Jászság) * A tatárjárás hatására jelentős etnikai változás ment végbe. A hegyvidékekről **belső migráció** (vándorlás) indult a leginkább elpusztított alföldi régió irányába. Ugyanakkor az északi peremvidékekre különböző **szláv** népek (morvák, csehek, lengyelek), Erdély déli területeire pedig **román** népesség költözött be. * Az újabb, nagymértékű birtokadományok a báróknak (nagybirtokos előkelők) az ország védelmét szolgálták, azonban tovább gyengítették a királyi hatalmat. A 13. század végére egész országrészek kerültek egy-egy **tartományúr** uralma alá és ezzel összeomlott a királyi hatalom. * Az uralkodó hadseregét jelentő szerviensek (köznemesség) közül azok őrizték meg a földjeiket és kiváltságaikat, akik egy-egy báró szolgálatába szegődtek. A bárók és a nemesek közötti kapcsolatot Magyarországon **familiaritás**nak nevezték. * A feudális anarchiát az **Árpád-ház kihalása** súlyosbította 1301-ben, mert a bárók egymás közötti konfliktusai mellett megindult a különböző trónkövetelők harca is a koronáért. | |
|

|  |  |
| --- | --- |
| **Játék** | |
|  | Nagyon sok információn verekedted át magad, itt az idő, hogy megnézd ezzel a [quizizzel](https://quizizz.com/admin/quiz/5cbcc3128b250e001a594302), hogy mennyire emlékszel! |

# **11. A tatárjárás és az utolsó Árpádok projektfeladat**

|  |
| --- |
| **Feladat** |
| Az előző órán megismerkedtél az Árpád-kor utolsó évtizedeivel. Ezt az időszakot a mongol invázió és a királyi hatalom folyamatos hanyatlása jellemezte. A mai órán a csoporttársaiddal az a feladatod, hogy készíts egy prezentációt, amely alaposan körbejárja Béla uralkodását és a tatárjárást. A felület, amelyen dolgozni fogsz, a [google diák (slides)](https://accounts.google.com/signin/v2/identifier?service=wise&passive=1209600&continue=https%3A%2F%2Fdocs.google.com%2Fpresentation%2F%3Fusp%3Dmkt_slides&followup=https%3A%2F%2Fdocs.google.com%2Fpresentation%2F%3Fusp%3Dmkt_slides&ltmpl=slides&flowName=GlifWebSignIn&flowEntry=ServiceLogin) lesz. A diákon megjeleníthetsz vázlatpontokat az előző órai anyagból, szöveges forrásokat, képeket, adatokat, diagramokat. Lejjebb találsz előre elkészített és felhasználható anyagokat.  **Amire figyelned kell:**   * ne írj összefüggő szöveget (kivéve, ha egy forrást jelenítesz meg) * igyekezz minél rövidebben fogalmazni * ha képet, ábrát, diagramokat használsz és nem te készítetted, tüntesd fel a forrást   **Bónusz**: az elkészült prezentációt egy screencasting app segítségével egy nagyszerű előadássá varázsolhatod! Illeszd ide az elkészült PREZENTÁCIÓ LINKJÉT. |

|  |
| --- |
| **Források, ábrák, térképek** |
| **A muhi csata**  “A tatárok nem messze a hadseregtől találtak egy gázlót, és egy éjszaka alatt mindnyájan átkeltek rajta, és hajnalban a király seregét körülvéve, jégesőként kezdték lőni nyilaikat a hadseregre. A magyarok, részint hogy meglepték, részint hogy ravaszsággal megelőzték őket, fegyvert öltve lóra szálltak, de a katonák nem tudták uraikat, az urak katonáikat megtalálni, és amikor harcba indultak, lanyhán és egykedvűen vonultak. A nyíllövések oly sűrűn estek, hogy a harcosokat szinte árnyékba borították, és a nyilak úgy repdestek a levegőben, mint a sáskák és szöcskék szoktak szállni. És így, mivel a nyilazást nem tudták megállítani, visszatértek a sereg kötelékébe. A király pedig nem volt képes felállítani a csatarendet. És ha a magyarok a sereg egy-egy részéből összegyűlten vonultak a harcba, a tatárok szembejöttek velük nyilaikkal, és arra kényszerítették őket, hogy visszavonuljanak a sereg körletébe, úgyhogy a szerfölött nagy hőség és a helyszűke következtében akkora fáradtság vett erőt rajtuk, hogy a király és a kalocsai érsek, akik aggódva rettegtek, sem fenyegetésekkel, sem hízelgésekkel és buzdítással nem voltak képesek harcba küldeni őket, hiszen hajnaltól egészen délig ebben a szorongatott helyzetben voltak már. (Részlet Rogerius művéből) *- tankönyvi forrás*    *tankönyvi forrás*  **A pusztítás**  "És bár ekkor éhség gyötört, […] erőt merítettünk […] elérkeztünk az erdő szélére. Izgatottan felmásztunk egy kimagasló fára, és szemügyre vettük a tatároktól elpusztított vidéket, amelyet jövetelünkkor még nem tettek tönkre. Micsoda fájdalom! Elkezdtük bejárni a puszta és elhagyott földet, amelyet elmenetelükkor [a tatárok] pusztítottak el. Az egyházak tornyai voltak útmutató jeleink, egyik helységből a másikba, és ezek is borzalmas utat jelöltek. […] Mert az utak és ösvények el voltak törölve, fű meg tüskés bozót lepte be őket. Az emberek póréhagymát, vöröshagymát és fokhagymát a legnagyobb csemege gyanánt hoztak nekem, a többiek mályvával és bürökgyökerekkel éltek. Ezekkel töltöttük meg éhes gyomrunkat […] Végre odahagytuk az erdő magányát, és a nyolcadik napon Gyulafehérvár városába érkeztünk, ahol semmit sem találtunk, csak a megöltek csontjait és koponyáit, amelyeket szerfölött sok keresztény vér kiontásával mocskoltak be." (Rogerius) *- tankönyvi forrás*    *Cartográfia középiskolai történelematlasz*   |  |  |  |  |  | | --- | --- | --- | --- | --- | |  | **Honfoglalás kori össznépesség**  **(millió fő)** | **13. század eleji össznépesség**  **(millió fő)** | **A tatárjárás hatása veszteségként**  **(millió fő)** | **13. század végi össznépesség**  **(millió fő)** | | **minimális adat** | **0,6** | **1,8–2,2** | **0,2–0,3** | **2,2** | | **maximális adat** | **1,0–1,5** | **2,4–2,6** | **0,3–0,4** | **3,0–3,2** |   *tankönyvi forrás*  **Várépítés**  "Elrendeltük, hogy a koronánk alá tartozó egész területen, arra alkalmas helyeken, erődítmények létesüljenek, várak épüljenek, ahol a nép meghúzhatja magát, ha veszedelem fenyeget. […] Bárki magánszemély fekvésénél fogva erősségre alkalmas helyet birtokol, azt csere vagy egyéb jogcímen valamely embersokaságnak juttatandó erődítés céljából; ha pedig ilyen hely a királyi hatalom birtokában van, az hasonlóképpen magánszemélyek […] használatába adassék, hogy ily módon […] az erősségre alkalmas helyek mindig azoknak jussanak, akik gondoskodása révén az építmények sokaknak menedékül szolgálhatnak." (IV. Béla törvénye) [forrás](http://lovagok.hu/tortenelem/iv-bela-varai)   |  |  |  | | --- | --- | --- | | Időszak | Újonnan épült várak | Újonnan épült királyi várak | | 1242-1250 | **16** | **5** | | 1251-1260 | **5** | **1** | | 1261-1270 | **29** | **6** | | 1271-1280 | **32** | **9** | | 1281-1290 | **44** | **0** | | 1291-1300 | **36** | **2** |   tankönyvi forrás  **Tartományurak**    tankönyvi forrás |

# **12. Témazáró**

|  |  |
| --- | --- |
| **Témazáró tesztfeladatsor** | |
|  | Felkészültél? Akkor [kattints ide](https://docs.google.com/forms/d/e/1FAIpQLSdF3f03r8AfARIaHn9BM6UHZ4NmhJjaHBOAehRHINunKblhWg/viewform?usp=sf_link)! |