4. Ha valakit az egész falu tolvajnak kiált, **istenítélettel** vizsgálják meg. Ha ennek folytán ártatlannak bizonyul, a falu csupán egy penzát fizessen a papnak. Ha pedig bűnösnek találják, minden vagyonát foglalják le a király részére, amiből negyedrészt a falubelieknek adjanak. [...]

6. Ha a bíró a rabszolga orrát nem vágja le, vagy a szabadot nem akasztja fel, vesszen el mindene, fiain vagy lányain kívül, s magát a bírót adják el. Ha pedig ártatlant akaszt fel, száztíz penzát fizessen, és a felakasztott személy minden vagyonát adja vissza. [...]

12. Ha valamely szabadot vagy rabszolgát lopáson érnek, **akasszák fel.** Ha pedig a tolvaj, hogy megmeneküljön az akasztófától, **a templomba menekül**, kihozván őt a templomból, vakítsák meg. *(Részlet Szent László II. törvénykönyvéből)*

7. Hogy senki se tartson meg semmit a **pogány szokások**ból; aki pedig ezt teszi, ha az öregebbek közül való, negyven napig szigorúan vezekeljen, ha pedig a fiatalabbak közül, hét napon át [vezekeljen] verésekkel. [...]

42. Ha valaki a király engedélye nélkül **kóborlót** fogad fel, ötvenöt penzát fizessen. [...].” *(Részlet Kálmán I. törvénykönyvéből)*

1 penza = 1 tinó (két-három éves bikaborjú)